Sadarbības līgums

Siguldā, 201\_.gada \_\_.\_\_\_\_\_\_\_\_\_\_\_\_\_\_\_\_\_

Siguldas novada pašvaldība, reģistrācijas Nr.90000048152, juridiskā adrese Pils iela 16, Sigulda, Siguldas novads, tās izpilddirektores Jeļenas Zarandijas personā, kura darbojas pamatojoties uz 2017.gada 10.augusta Siguldas novada pašvaldības domes saistošajiem noteikumiem Nr.20 „Siguldas novada pašvaldības nolikums” (protokols Nr.14,§1) (turpmāk – Pašvaldība), no vienas puses un \_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_\_\_\_\_ (turpmāk – Lietotājs), adrese \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, tās \_\_\_\_\_\_\_\_\_\_\_\_\_\_\_\_\_\_\_\_ personā, kurš (-a) darbojas pamatojoties uz \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, no otras puses, Pašvaldība un Lietotājs, turpmāk – Puses, katra atsevišķi - Puse, noslēdz šādu līgumu (turpmāk – Līgums):

1. Līguma priekšmets, izpilde un darbības termiņi
   1. **PUSES** vienojas par **Pašvaldībai** piekrītošo autoceļu, kuri noteikti **Līguma** 1.pielikumā (turpmāk **Līguma** pielikumā norādītie autoceļi – **ceļu posms**), izmantošanu periodā no 201\_\_\_.gada \_\_\_\_.\_\_\_\_\_\_\_\_\_\_\_\_\_\_\_\_\_ (atzīmēt ailē “□” ar “x” vajadzīgo):

**□** lai **Lietotājs** vai tā piesaistītie pakalpojuma sniedzēji varētu pārvietoties ar transportlīdzekļiem, kuru pilna masa pārsniedz 7 (septiņas) tonnas;

**□ Lietotāja** kravas novietošanaiun turēšanaiceļa nodalījuma joslā**.**

* 1. **Puses** vienojas, ka **Lietotājs** **Līguma** 1.1.punktā norādīto darbību veikšanai nodrošina par saviem līdzekļiem **ceļa posma** uzturēšanu. Ar terminu „**ceļa posma** uzturēšana” šī **Līguma** ietvaros **Puses** saprot **ceļa posmu**, kurus **Lietotājs** izmanto LĪGUMA 1.1.punktā norādītajām darbībām, uzturēšanu atbilstoši Siguldas novadu ielu, ietvju un laukumu ikdienas uzturēšanas darbu specifikācijas prasībām (https://www.sigulda.lv/public/lat/noderigi/ielu\_un\_celu\_uzturesana\_siguldas\_novada/).
  2. **Līguma** 1.1.punktā **Lietotāja** norādīto darbību veikšanas laikā **Lietotājs** seko līdzi **ceļa posma** tehniskajam stāvoklim un **ceļa posma** tehniskā stāvokļa pasliktināšanās gadījumā **Lietotājs** nodrošina par saviem līdzekļiem tā uzturēšanu atbilstoši Siguldas novadu ielu, ietvju un laukumu ikdienas uzturēšanas darbu specifikācijas prasībām.
  3. Gadījumā, ja **Lietotājs** **Līguma** 1.1.punktā minēto darbību veikšanas laikā nepilda **Līguma** 1.3.punktā minētos pienākumus, **Pašvaldībai** ir tiesības apsekot **ceļa posmu**, sastādīt defektu aktu, norādot nepieciešamās darbības ceļa stāvokļa seguma atjaunošanai un uzdot vienas dienas laikā novērst **Lietotājam** ceļa bojājumus. Ja nav novērsis defektu aktā norādītos **ceļa posma** bojājumus šajā punktā noteiktajā termiņā, **Lietotājs** maksā **Pašvaldībai** līgumsodu 50 EUR (piecdesmit eiro) par katru kavējuma dienu līdz dienai, kad defektu aktā konstatētie bojājumi ir novērsti.
  4. **Lietotājs** pēc **Līguma** 1.1.punktā norādīto darbību pabeigšanas vienas dienas laikā veic **ceļa posma** seguma tehniskā stāvokļa pārbaudi, ja **ceļa posma** tehniskais stāvoklis ir kļuvis sliktāks par **Lietotāja Pašvaldībai** 201\_\_.gada \_\_\_\_\_.\_\_\_\_\_\_\_\_\_\_\_\_ iesniegtajā pieteikumā konstatēto, **Lietotājs** novērš radītos defektus atbilstoši normatīvo aktu prasībām un paziņo par to **Pašvaldības** Teritorijas attīstības pārvaldei (turpmāk – **TAP**), iesniedzot Ceļa apsekošanas aktu (pēc **Līguma** 2.pielikumā pievienotā parauga). **TAP** 3 darba dienu laikā veic **ceļa posma** apsekošanu. Ja tiek konstatēts, ka **ceļa posma** tehniskais stāvoklis nav pasliktinājies, **TAP** par to izdara atzīmi Ceļa apsekošanas aktā. Gadījumā, ja tiek konstatēta ceļa seguma stāvokļa pasliktināšanās, apsekošanas aktā tiek norādīti novēršamie defekti, kurus **Lietotājs** apsekošanas aktā **TAP** pārstāvja norādītā apjomā un termiņā novērš par saviem līdzekļiem.
  5. Ja **Lietotājs** **ceļa posma** apsekošanas aktā norādītajā termiņā nav novērsis apsekošanas aktā norādītos **ceļa posma** defektus, **Lietotājs** maksā **Pašvaldībai** līgumsodu 50 EUR (piecdesmit eiro) par katru kavējuma dienu līdz dienai, kad ceļa apsekošanas aktā konstatētie defekti ir novērsti.
  6. Abu **Pušu** paraksts **ceļa posma** ceļa apsekošanas akta ailē “*Ceļa segas stāvoklis atbilst Līguma izvirzītajām prasībām. Līguma saistības ir izpildītas*” apliecina Līguma 1.5.punktā minēto ceļu uzturēšanas darbu un *Līgumā* noteikto saistību izpildi.
  7. Ja **Lietotājs** nav novērsis ceļa seguma defektus ceļa apsekošanas aktā norādītā termiņā un apjomā vai 1.4.punktā noteiktā defektu akta sastādīšanas gadījumā – vienas dienas laikā, **Pašvaldībai** ir tiesības uzdot šos darbus veikt citai personai un **Lietotājam** šajā gadījumā ir jāsedz **Pašvaldībai** visas izmaksas, kas saistītas ar šajā punktā noteikto darbu veikšanu, samaksu veicot 10 (desmit) dienu laikā pēc **Pašvaldības** izsūtītā paziņojuma saņemšanas dienas.
  8. **Līgums** stājas spēkā ar tā parakstīšanas brīdi un ir spēkā līdz **Līgumā** noteikto **Pušu** saistību pilnīgai izpildei.
  9. **Pašvaldībai** ir tiesības, paziņojot rakstveidā vismaz divas darba dienas iepriekš, pārtraukt atļaut **Lietotājam** **ceļa posma** izmantošanu **Līguma** 1.1.punktā minēto darbību veikšanai, ja **Lietotājs** nav nodrošinājis **ceļa posma** uzturēšanu atbilstoši **Līguma** noteikumiem vai tā tehniskais stāvoklis nepieļauj **Līguma** 1.1.punktā minēto darbu veikšanu.

1. Pušu korespondence
   1. Pušu savstarpējie paziņojumi veicami rakstveidā. Paziņojums ir spēkā tikai no tā brīža, kad tas nogādāts adresātam. Pušu paziņojumi ir nosūtāmi pa pastu pēc Līgumā norādītajām Pušu adresēm korespondences saņemšanai, un ir uzskatāms, ka Puse ir saņēmusi paziņojumu septītajā dienā pēc tā izsūtīšanas, vai kā elektroniskie dokumenti, kas sagatavoti un parakstīti atbilstoši Elektronisko dokumentu likumam un nosūtīti uz Puses Līgumā norādīto elektroniskā pasta adresi. Mainoties Puses juridiskajai adresei vai adresei korespondences saņemšanai, Puse par to nekavējoties paziņo otrai Pusei. Ja Puse par juridiskās adreses vai adreses korespondences saņemšanai maiņu nav paziņojusi otrai Pusei vai nav to izdarījusi savlaicīgi, tad Puses paziņojumi tiek uzskatīti par nosūtītiem.
   2. Pušu kontaktpersonas:
      1. Pašvaldības pārstāvji (atbildīgais darbinieks saistībā ar līgumu izpildi no Pašvaldības puses): būvinženieris, tel. 67800950, Siguldas pagasta pārvaldes vadītājs, tel.67976657. Pārstāvji ir atbildīgi par Līguma izpildīšanu Pašvaldības vārdā un atsevišķi ir tiesīgi veikt ceļa posma apsekošanu, uzraudzību par ceļu posma uzturēšanas pienākumu izpildi un Līgumā noteikto aktu parakstīšanu;
      2. Lietotāja pārstāvis: \_\_\_\_\_\_\_\_\_\_\_\_\_\_\_\_\_\_, mob. tel.\_\_\_\_\_\_\_\_, kurš ir atbildīgs par Līguma izpildīšanu Lietotāja vārdā.
2. Noslēguma noteikumi
   1. **Puses** vienojas, ka strīdus un domstarpības, ja tādas radīsies saistībā ar šo **Līgumu** un šī **Līguma** darbības laikā, **Puses** centīsies atrisināt savstarpēju pārrunu ceļā. Ja vienošanās ceļā strīdu nebūs iespējams atrisināt, to nodos izskatīšanai Latvijas Republikas tiesā normatīvajos aktos noteiktā kārtībā.
   2. Puses tiek atbrīvotas no atbildības par daļēju vai pilnīgu šajā Līgumā paredzēto saistību neizpildi, ja šāda neizpilde radusies nepārvaramas varas un/vai ārkārtēju apstākļu rezultātā, kurus Puses nevarēja paredzēt un novērst. Pie nepārvaramas varas vai ārkārtējiem apstākļiem pieskaitāmi: stihiskas nelaimes, avārijas, katastrofas, epidēmijas, kara darbība, streiki, iekšējie nemieri, blokādes, varas un pārvaldes institūciju rīcība, normatīvu aktu, kas būtiski ierobežo un aizskar Pušutiesības un ietekmē uzņemtās saistības, pieņemšana un stāšanās spēkā. Ja kāda no Pusēm ir uzsākusi Līgumā noteikto pienākumu izpildi, bet iestājusies nepārvarama vara, otra Puse nav atbildīga par zaudējumiem, kas radušies nepārvaramas varas rezultātā.
   3. Jautājumi, kuri nav paredzēti pie šī **Līguma**, tiek risināti saskaņā ar Latvijas Republikā spēkā esošajiem normatīvajiem aktiem.
   4. Visi šī **Līguma** grozījumi un papildinājumi tiek izteikti rakstveidā un pievienojami pie **Līguma**, kā pielikumi, un tie pēc **Pušu** parakstīšanas kļūst par **Līguma** neatņemamu sastāvdaļu.
   5. **Līgums** sastādīts divos eksemplāros kopā ar 2 pielikumiem uz \_\_\_ lapām un pa vienam eksemplāram izsniegts katrai **Pusei**.

#### Pušu juridiskās adreses, rekvizīti un paraksti

|  |  |
| --- | --- |
| **Pašvaldība:**  **Siguldas novada pašvaldība**  Reģistrācijas numurs 90000048152  Adrese: Pils iela 16, Sigulda, Siguldas novads,  LV-2150  A/S SEB banka  Konts: LV15UNLA0027800130404  Kods: UNLALV2X  e-pasts: pasvaldiba@sigulda.lv  Izpilddirektore  \_\_\_\_\_\_\_\_\_\_\_\_\_\_\_\_\_\_\_\_\_\_/J.Zarandija/ | **Lietotājs:**  **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  Adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  e-pasts:\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_/\_\_\_\_\_\_\_\_\_\_/ |